Departament d'Interior i Seguretat Pública de la Generalitat de Catalunya

El Departament Interior i Seguretat Pública de la Generalitat de Catalunya és un dels departaments en què s'organitza l'actual administració de la Generalitat, i és l'encarregat d'exercir les atribucions en els següents àmbits: les funcions relacionades amb la seguretat ciutadana, el trànsit, les emergències i la protecció civil, la prevenció, extinció d'incendis i salvament, els espectacles públics i les activitats recreatives, la vigilància, control i col·laboració en la gestió del medi natural, i la protecció i prevenció integrals del medi ambient, mitjançant el Cos d'Agents Rurals i qualsevol altra que li atribueixin les lleis i altres disposicions. El conseller d'Interior i Seguretat Pública de la Generalitat de Catalunya és el màxim representant del Departament. La Consellera d'Interior i Seguretat Pública és, des del 2024, Núria Parlon i Gil. Història Durant les legislatures primera a cinquena (1980-1999) de la Generalitat contemporània, aquestes competències estaven adscrites al Departament de Governació. El Departament s'estructura en Secretaria General, Direcció General de Prevenció, Extinció d'Incendis i Salvaments, Direcció General de la Policia, Direcció General de Protecció Civil, Direcció General d'Administració de Seguretat, Direcció General de Coordinació de les Policies Locals i Direcció General dels Agents Rurals Resten adscrits al Departament d'Interior l'Institut de Seguretat Pública de Catalunya, el Centre d'Atenció i Gestió de Trucades d'Urgència 112 i el Servei Català de Trànsit. Durant la vuitena legislatura el segon govern tripartit incorporà noves atribucions i es denominà Conselleria d'Interior, Relacions Institucionals i Participació de la Generalitat de Catalunya. El novembre de 2007 es traslladà a la seva nova seu a les antigues instal·lacions d'Aigües de Barcelona al passeig de Sant Joan de Barcelona, que inclouen el palau del marquès de Santa Isabel El conseller republicà Joan Ignasi Elena, el 20 de desembre de 2021 anuncià la destitució del major Josep Lluís Trapero com a responsable de cos de Mossos d'Esquadra, al·legant manca de confiança, i fou substituït pel comissari Josep Maria Estela. El 17 d'octubre de 2022 Elena va destituir Estela després de nou mesos de càrrec rellevant-lo pel número 2 del cos, Eduard Sallent, per desavinences de lleialtat entre ambdós comandaments, motivant la reprovació d'Elena pel Parlament el 24 de novembre amb els vots a favor de PSC, Vox, Cs i PP. Amb el govern socialista de la Quinzena legislatura, en 2024 el Departament va canviar el seu nom per el Departament d'Interior i Seguretat Pública, sent la consellera Núria Parlon, que va nomenar Josep Lluís Trapero com a director general de la Policia i Miquel Esquius com a cap dels Mossos d'Esquadra. La inseguretat i multireincidència dels delinqüents a Barcelona va requerir un pla de xoc dissenyat entre el President Illa, el conseller de Justícia Ramon Espadaler, el ministre Félix Bolaños, i l'alcalde de Barcelona, Jaume Collboni. El pla per descongestionar els tribunals va incorporar 4 jutjats penals per als judicis ràpids es va implementar l'1 de juliol de 2025 amb el suport de la presidenta del Tribunal Superior de Justícia de Catalunya (TSJC), Mercè Caso. A finals de 2025 Barcelona es va convertir en la segona ciutat d'Europa on els veïns han de dedicar una part més gran del sou, gairebé un 75%, a pagar el lloguer, i la segona ciutat de la Unió Europea amb més robatoris. Segons el director general de la policia catalana, Josep Lluís Trapero, el crim organitzat vinculat al tràfic de marihuana va creixent i afectant de manera greu la seguretat a Catalunya. Llista de consellers Notes Referències Enllaços externs Departament d'Interior i Seguretat Pública de la Generalitat de Catalunya - Lloc web oficial (català)